Source: http://sporttim.ro/badminton/csm-timisoara-locurile-2-si-3-la-memorialul-rotaru-in-bucuresti-urmeaza-cupa-romaniei-si-campionatul-national-pe-echipe-de-19-ani-in-banu-sport
Timestamp: 2019-10-15 11:16:54+00:00

Document:
GALERIE FOTO. CSM Timişoara, locurile 2 şi 3 la "Memorialul Rotaru", în Bucureşti. Urmează Cupa României şi Campionatul Naţional pe echipe de 19 ani, la "Ferdinand I" - sporttim.ro
Publicat in iunie 10, 2013
Alexandra Soare s-a clasat a doua la categoria 11 ani iar perechea Mark Muller – Daniel Popescu pe 3 la dublu sub 15 ani, în cadrul „Memorialului Rotaru”, găzduit în week-end de CSŞ6 Bucureşti, ca primă „ieşire” a badmintonului timişorean la concursuri în ţară din februarie încoace, şi în condiţiile în care oraşul nostru a găzduit în primăvară numeroase competiţii la fileu, următoarea, la Colegiul Tehnic „Ferdinand I”, urmînd a avea loc de vineri pînă duminică: Cupa României şi Campionatul Naţional pe echipe de 19 ani.
Competiţie pentru care Ştefan Nyari şi Corina Dan vor conta pe Eduard Dusnoki, Andreas Thiel şi Alexandru Blăniţă, împrumutat de la CSŞ Oneşti, respectiv Sabina Băluţ, Ariana Prodan şi Andra Olariu, ca trio al fetelor de la CSM Timişoara. Vineri va avea loc întrecerea pe echipe iar apoi probele de simplu.
Tot în week-end, sîmbătă 15 iunie, sala de sport a Fundaţiei Rudolf Walther va găzdui o a doua ediţie în tot atîtea luni a unei întreceri interşcolare în cadrul programului de promovare a badmintonului în unităţile de învăţămînt, „Shuttle Time”, ca o bună modalitate de stimulare a elevilor ce au îmbrăţişat acest sport. Numărul şcolilor timişorene care au aderat la acest program derulat la nivel mondial, implementat în România de federaţia de profil, în colaborare cu MECTS, a ajuns de ordinul zecilor, iar cea mai bună modalitate de a menţine viu interesul pentru badminton al practicanţilor este prin organizarea cît mai multor concursuri pentru nivelul de începători-iniţiere, pe acelaşi palier valoric. „Una este să efectueze un antrenament pe săptămînă, alta este să fie stimulaţi în cadrul unei întreceri pentru nivelul lor. Programul Shuttle Time prevede instruirea profesorilor de educaţie fizică şi sport din şcoli în privinţa metodicii de predare a badmintonului către elevi, iar copiii pot pune în practică în cadrul unor asemenea concursuri, care nu includ sportivi legitimaţi şi participanţi în întreceri oficiale, pentru a nu genera decalaje valorice”, a explicat Corina Dan, antrenoare a sportivilor de la CSM Timişoara şi reprezentantă luna trecută a F.R. Badminton la Adunarea Generală anuală a Federaţiei Internaţionale de Badminton, la Kuala Lumpur.
Revenind la întrecerile oficiale din calendarul competiţional federal, „Memorialul Rotaru”, rezervat juniorilor de 11 şi 15 ani, a fost găzduit de CSŞ6 Bucureşti în memoria fostului său profesor, dededat în urmă cu două decenii, în 1993.
Alexandra Soare s-a clasat pe locul 2 în finala de simplu la U11, cedînd lui Denisa Stemate (CSŞ6), 0-2 la seturi, după ce timişoreanca învingea în cele 4 jocuri premergătoare finalei.
Mark Muller şi Daniel Popescu au obţinut locul 3 la dublu, ca o a doua clasare pe podium a grupării CSM Timişoara, care le-a mai aliniat pe Cristina Soare, Teodora Laşac, Maria Tănasie şi Anca Ciura. Premierile au fost efectuate de profesorul timişorean Blaier, fost director între altele la CSŞ1 Timişoara şi CSŞ6 Bucureşti.
CSM Timişoara la „Memorialul Rotaru” (sus): Cristina & Alexandra Soare, Teo Lasac, (jos, tot stînga la dreapta): Corina Dan, Mark Muller, Daniel Popescu
CSM Timişoara la „Memorialul Rotaru” (sus): Alexandra Soare, locul 2 la U11
CSM Timişoara la „Memorialul Rotaru” (sus): Muller şi Popescu, premiaţi pentru locul 3 la U15 de profesorul Blaier
CSM Timişoara la „Memorialul Rotaru” (sus): Muller şi Popescu, premiaţi pentru locul 3 la U15, încadrînd-o pe Alexandra Soare (locul 2 la U11)
Acest articol a fost publicat în Badminton, Sport juvenil și etichetat cu Alexandra Soare, Alexandru Blăniţă, Anca Ciura, Andra Olariu, Andreas Thiel, Ariana Prodan, badminton, Banu Sport, CN echipe U19, Cristina Soare, CSM Timişoara, CSS Oneşti, CSŞ1 Timişoara, CSS6 Bucureşti, Cupa României, Daniel Popescu, Denisa Stemate, Eduard Dusnoki, FRB, Fundaţia Rudolf Walther, Kuala Lumpur, Maria Tănăsie, Mark Muller, rezultate, Sabina Băluţ, Shuttle Time, sport, sporttim, Teodora Laşac, U11, U15, U19. Salvează legătura permanentă.

References: CSM 
 CSM 
 CSM 
 CSM 

CSM 

CSM 

CSM 

CSM 
 CSM